
Pielikums Nr. 7
Atklāta konkursa
„Trīs datortomogrāfijas iekārtu iegāde SIA “Rīgas Austrumu klīniskās universitātes slimnīca””, 
id. Nr. RAKUS 2020/73K, Nolikumam

Līgums Nr. ____________ (projekts attiecībā uz iepirkuma priekšmeta 1. un 2. daļu)
par datortomogrāfijas iekārtu piegādi


Rīgā, 	2020. gada ___. _________
SIA „Rīgas Austrumu klīniskā universitātes slimnīca”, reģistrācijas Nr.40003951628, juridiskā adrese Hipokrāta iela 2, Rīga, LV-1038, kuru pārstāv ……, turpmāk – Pasūtītājs, no vienas puses, un 
______________ reģistrācijas Nr.___________, juridiskā adrese _____________, kuru saskaņā ar __________ pārstāv ____________________, turpmāk – Piegādātājs, no otras puses, abi kopā turpmāk – Puse (-es), 
pamatojoties uz Pasūtītāja rīkotā atklāta konkursa „ Trīs datortomogrāfijas iekārtu iegāde SIA “Rīgas Austrumu klīniskās universitātes slimnīca””, identifikācijas Nr. RAKUS 2020/73K (turpmāk – Konkurss), rezultātiem noslēdz šādu līgumu (turpmāk tekstā „Līgums”):
1. LĪGUMA PRIEKŠMETS
[bookmark: _Hlk42080995]Pasūtītājs pasūta, bet Piegādātājs apņemas piegādāt, uzstādīt un nodot ekspluatācijā 
· datortomogrāfijas iekārtu stacionāra "Gaiļezers" Neatliekamās medicīnas un pacientu uzņemšanas klīnikā (turpmāk – Iekārta/s), <iepirkuma priekšmeta 1.daļā>
· divas datortomogrāfijas iekārtas: stacionāram “Biķernieki” un stacionāram “Latvijas Onkoloģijas centrs” (turpmāk – Iekārta/s), <iepirkuma priekšmeta 2.daļā>
[bookmark: _Hlk42246151]veikt telpu pielāgošanu un remontdarbus atbilstoši Līguma noteikumiem (tajā skaitā Līguma pielikumam Nr.1 „Tehniskā specifikācija”, Līguma pielikumam Nr.2 „Finanšu piedāvājums”, Līguma pielikumam Nr.3 „Darba uzdevums telpu pielāgošanai un remontdarbiem”) un saskaņā ar Latvijas Republikā spēkā esošajiem normatīvajiem aktiem.
2. LĪGUMA SUMMA UN NORĒĶINU KĀRTĪBA
2.1. Līguma summa ir _____________ EUR (___________________ euro un ___ centi) bez pievienotās vērtības nodokļa (turpmāk – PVN). PVN Puses savstarpējos norēķinos piemēro Latvijas Republikas normatīvajos aktos noteiktajā apmērā. 
2.2. PVN izmaiņu gadījumā Puses jauno PVN likmi piemēro ar datumu, no kura tā stājas spēkā. PVN izmaiņu gadījumā Līguma summa bez PVN nevar tikt grozīta.
2.3. Līguma 2.1.punktā norādītajā kopējā Līguma summā ietilpst visas izmaksas, kas saistītas ar Piegādātāja līgumsaistību izpildi, un kuras rodas vai var rasties Piegādātājam, izpildot līgumsaistības, tajā skaitā sekojošas izmaksas:
2.3.1. par datortomogrāfijas iekārtas piegādi, uzstādīšanu, nodošanu ekspluatācijā atbilstoši Līgumam un Latvijas Republikā spēkā esošajiem normatīvajiem aktiem, iekļaujot izmaksas par visām tehniskajā specifikācijā norādītajām ierīcēm, programmām, aplikācijām, kā arī kā arī visus citus izdevumus, kas saistīti ar iekārtu konfigurēšanu, pieslēgšanu Pasūtītāja Radioloģiskajai informācijas sistēmai, savietojamības nodrošināšanu ar Pasūtītāja attēla arhivācijas sistēmu un attēlu nosūtīšanas iespējas nodrošināšanu uz esošajām darba stacijām, darba zonas radiācijas monitoringu, iekārtas funkciju atbilstības testēšanu un elektrodrošības pārbaužu veikšanu, iekārtas tehniskajām apkopēm un remontu garantijas laikā, kā arī nodokļi, nodevas (izņemot PVN);
2.3.2. par Pasūtītāja personāla apmācībām;
2.3.3. par telpu pielāgošanu un remontdarbiem atbilstoši Līguma pielikumam Nr.3 „Darba uzdevums telpu pielāgošanai un remontdarbiem”. Gadījumā, ja Līguma saistību pildīšanas laikā tiek nodarīts kaitējums Pasūtītāja īpašumam (tajā skaitā telpām), Izpildītājs par saviem līdzekļiem nodrošina bojājumu novēršanu (tajā skaitā telpu remontu). Ja remonts nepieciešams telpās, attiecībā uz kurām darbojas telpu remontdarbu garantijas termiņš, attiecīgos darbus veic garantijas nodrošinātājs, bet Izpildītājs veic šo darbu apmaksu.
2.3.4. 24 mēnešu Iekārtas garantijas nodrošināšanu atbilstoši Līgumam (tai skaitā Līguma pielikumam Nr.4) un Latvijas Republikā spēkā esošajiem normatīvajiem aktiem (garantijas laikā bez maksas jāveic Iekārtai funkciju atbilstības testēšanu un elektrodrošības pārbaudes, iekārtas profilaktiskās pārbaudes, tehnisko apkopi, remontu un rezerves daļu nomaiņu);
Pasūtītājam nav pienākuma veikt nekādus citus papildu maksājumus.
2.4. Pasūtītājs veic samaksu Piegādātājam šādā kārtībā un termiņā:
2.4.1. Pasūtītājs veic samaksu 50% apmērā no Līguma 2.1.punktā noteiktās Līguma summas 30 (trīsdesmit) dienu laikā pēc Iekārtas piegādes, ievietošanas tai paredzētajā telpā, preču pavadzīmes abpusējas parakstīšanas un atbilstoša rēķina saņemšanas;
2.4.2. atlikušās Līguma summas samaksu Pasūtītājs veic 30 (trīsdesmit) dienu laikā pēc Līguma 3.9. punktā noteiktā nodošanas-pieņemšanas akta abpusējas parakstīšanas un atbilstoša rēķina saņemšanas;
2.4.3. Samaksu Pasūtītājs veic ar pārskaitījumu uz Piegādātāja Līgumā norādīto bankas kontu.
2.5. Gadījumā, ja ir piegādāta Līguma noteikumiem neatbilstoša Iekārta vai ir konstatētas kādas citas neatbilstības, kuru dēļ Pasūtītājs nevar parakstīt Līguma 3.9. punktā noteikto nodošanas-pieņemšanas aktu, un Piegādātājs nav novērsis konstatētās neatbilstības atbilstoši Līguma 3.10. punktā noteiktajam, Piegādātājs atmaksā Pasūtītājam saskaņā ar Līguma 2.4.1.punktu saņemto attiecīgo maksājumu 15 (piecpadsmit) dienu laikā pēc Pasūtītāja rakstiska pieprasījuma saņemšanas.
2.6. Līgumā noteiktie maksājumi uzskatāmi par izdarītiem ar brīdi, kad attiecīgā maksājuma izdarītājs ir veicis pārskaitījumu uz Līgumā norādīto bankas kontu.
3. IEKĀRTAS PIEGĀDE, UZSTĀDĪŠANA UN NODOŠANA EKSPLUATĀCIJĀ
3.1. Iekārta tiek piegādāta, uzstādīta un nodota ekspluatācijā Pasūtītāja telpās
3.1.1.  stacionārā „Gaiļezers”, Neatliekamās medicīnas un pacientu uzņemšanas klīnika, Hipokrāta iela 2, Rīga <iepirkuma priekšmeta 1.daļā>
3.1.2. stacionārā „Latvijas Onkoloģijas centrs”, Hipokrāta ielā 4, Rīgā, un stacionārā “Biķernieki”, Lielvārdes ielā 68, LV-1006. <iepirkuma priekšmeta 2.daļā>
3.2. Telpu pielāgošanas darbi un remontdarbi, kas nepieciešami jaunās Iekārtas ievietošanai attiecīgajā telpā, kā arī Iekārtas piegāde un ievietošana tai paredzētajā telpā Piegādātājam jāveic 10 (desmit) nedēļu laikā no Līguma noslēgšanas brīža. Pasūtītājs šajā Līguma punktā noteikto pieprasījumu nosūta uz Līguma 11.1.2.punktā norādīto Piegādātāja atbildīgās personas elektroniskā pasta adresi.
Atlikušie telpas remontdarbi (ar nosacījumu, ka tie nav putekļaini), Iekārtas uzstādīšana, nodošana ekspluatācijā un Pasūtītāja personāla pirmreizējās apmācības Piegādātājam jāveic 10 (desmit) nedēļu laikā pēc Iekārtas piegādes, ievietošanas tai paredzētajā telpā un preču pavadzīmes abpusējas parakstīšanas.
3.3. Piegādātājs izstrādā montāžas plānu un 5 (piecu) nedēļu laikā pēc Līguma noslēgšanas iesniedz montāžas plānu Pasūtītāja Diagnostiskās radioloģijas centra vadītājai saskaņošanai. Vienlaikus šajā termiņā Piegādātājs iesniedz ar Pasūtītāja Diagnostiskās radioloģijas centra vadītāju saskaņotu Iekārtas novietošanai paredzēto transporta ceļu (shēmu).
3.4. Piegādātājs 4 (četru) nedēļu laikā pēc Līguma 3.2.punktā noteiktā pieprasījuma saņemšanas brīža iesniedz Pasūtītājam sarakstu ar visu iekārtu un aprīkojuma plānotajiem piegādes datumiem.
3.5. Iekārtas piegādi, izkraušanu un ievietošanu tai paredzētajā telpā nodrošina Piegādātājs, izmantojot savu transportu un darbaspēku. Pēc Iekārtas piegādes un ievietošanas tai paredzētajā telpā, Piegādātājs iesniedz Pasūtītājam parakstīšanai preces pavadzīmi.
3.6. Iekārtas piegāde ir uzskatāma par pabeigtu tad, kad Iekārta ir piegādāta un ievietota tai paredzētajā telpā, kā arī ir abpusēji parakstīta Līguma 3.5. punktā norādītā pavadzīme.
3.7. Iekārtas uzstādīšana un nodošana ekspluatācijā ir uzskatāma par pabeigtu tad, kad ir veikti visi telpu pielāgošanas darbi un remontdarbi atbilstoši Līguma pielikumam Nr.3, Iekārta ir uzstādīta tai paredzētajā telpā, Iekārta ir nodota ekspluatācijā atbilstoši Latvijas Republikā spēkā esošajiem normatīvajiem aktiem (tai skaitā Iekārtai ir veikta funkciju atbilstības testēšana un elektrodrošības pārbaudes atbilstoši Ministru kabineta 2017. gada 28. novembra noteikumiem Nr. 689 „Medicīnisko ierīču reģistrācijas, atbilstības novērtēšanas, izplatīšanas, ekspluatācijas un tehniskās uzraudzības kārtība”, Ministru kabineta 2014.gada 19.augusta noteikumiem Nr. 482 „Noteikumi par aizsardzību pret jonizējošo starojumu medicīniskajā apstarošanā”, ir veikta Iekārtas pieslēgšana Pasūtītāja Radioloģiskajai informācijas sistēmai un PACS sistēmai), ir veiktas Pasūtītāja personāla pirmreizējās apmācības, Pasūtītājam ir iesniegta Iekārtas lietošanas instrukcija latviešu valodā un visa Līgumā noteiktā dokumentācija, kā arī ir parakstīts Līguma 3.9. punktā norādītais Iekārtas nodošanas-pieņemšanas akts. 
3.8. Pirms Iekārtas nodošanas ekspluatācijā Piegādātājam jānodod Pasūtītājam visa tehniskā izpilddokumentācija.
3.9. Pēc tam, kad Piegādātājs ir veicis visus telpu pielāgošanas darbus, Iekārtas uzstādīšanu, nodošanu ekspluatācijā, pieslēgšanu Pasūtītāja Radioloģiskajai informācijas sistēmai un PACS sistēmai, Pasūtītāja personāla pirmreizējās apmācības, kā arī Pasūtītājam ir iesniedzis visu Līgumā noteikto dokumentāciju, Pasūtītājs pieņem Iekārtu un veiktos darbus Piegādātāja pārstāvja klātbūtnē, par ko Puses sastāda un paraksta nodošanas-pieņemšanas aktu. 
3.10. Ja, veicot Iekārtas un veikto darbu pieņemšanu, atklājas trūkumi, bojājumi vai citāda neatbilstība Līguma noteikumiem, Pasūtītājs par konstatētajiem pārkāpumiem sastāda defektu aktu, kuru iesniedz Piegādātājam. Pasūtītājs defekta aktu Piegādātājam nodod personīgi vai kā ierakstītu pasta sūtījumu nosūta uz Piegādātāja juridisko adresi. Piegādātājam defekta aktā norādītie trūkumi, bojājumi un neatbilstības uz sava rēķina jānovērš defekta aktā norādītajā termiņā, kas nevar būt garāks par 2 (divām) nedēļām. Defektu aktā norādītais trūkumu, bojājumu un neatbilstību novēršanas termiņa skaitījums sākas no defekta akta saņemšanas dienas. Defekta akts tiek uzskatīts par saņemtu dienā, kad tas nodots personīgi, vai 7. (septītajā) dienā pēc tā nodošanas pastā. 
3.11. Pasūtītājs paraksta Līguma 3.9. punktā norādīto nodošanas-pieņemšanas aktu tikai pēc tam, kad Piegādātājs ir pilnībā novērsis defektu aktā norādītos trūkumus, bojājumus un neatbilstības.
3.12. Defektu aktā norādītais trūkumu novēršanas termiņš nav uzskatāms par Līguma 3.2. punktā noteiktā termiņa pagarinājumu.
3.13. Īpašuma tiesības uz Iekārtu pāriet no Piegādātāja uz Pasūtītāju pēc Iekārtas pilnas apmaksas.
4. PIEGĀDĀTĀJA PIENĀKUMI UN TIESĪBAS 
4.1. Piegādātāja pienākumi:
4.1.1. veikt telpu pielāgošanu un remontdarbus atbilstoši Līguma Pielikumam Nr.3. Ja veicot attiecīgos telpas pielāgošanas darbus vai remontdarbus, Pasūtītāja telpām tiek radīti bojājumi, Piegādātājam ir pienākums radītos bojājumus novērst par saviem līdzekļiem.
4.1.2.piegādāt Iekārtu atbilstoši tehniskās specifikācijas (Līguma pielikums Nr.1) prasībām un ražotāja noteiktajai komplektācijai.
4.1.3. veikt Iekārtas uzstādīšanu un konfigurēšanu atbilstoši ražotāja noteiktajam tehnoloģiskajam procesam.
4.1.5. nodot Iekārtu ekspluatācijā atbilstoši Latvijas Republikā spēkā esošajiem normatīvajiem aktiem (tai skaitā veikt Iekārtai funkciju atbilstības testēšanu un elektrodrošības pārbaudes atbilstoši Ministru kabineta 2017. gada 28. novembra noteikumiem Nr. 689 „Medicīnisko ierīču reģistrācijas, atbilstības novērtēšanas, izplatīšanas, ekspluatācijas un tehniskās uzraudzības kārtība”, Ministru kabineta 2014.gada 19.augusta noteikumiem Nr. 482 „Noteikumi par aizsardzību pret jonizējošo starojumu medicīniskajā apstarošanā”, iesniegt Pasūtītājam visu pārbaužu protokolus, veikt Iekārtas pieslēgšanu Pasūtītāja Radioloģiskajai informācijas sistēmai un PACS sistēmai);
4.1.6. veikt Pasūtītāja personāla pirmreizējās apmācības darbam ar Iekārtu. Pēc apmācības veikšanas Piegādātājs izsniedz apmācītajiem darbiniekiem Iekārtas ekspluatācijas apmācības sertifikātus. Viena gada laikā pēc Līguma 3.9.punktā noteiktā nodošanas-pieņemšanas akta abpusējas parakstīšanas Piegādātājam bez maksas jānodrošina papildu apmācība vismaz divos ciklos pa 5 darba dienām katru pēc Pasūtītāja pieprasījuma iepriekš saskaņojot apmācību laikus un apmācību plānu.
4.1.7.nodrošināt telpu pielāgošanas darbu un remontdarbu veikšanai, Iekārtas piegādei, uzstādīšanai un nodošanai ekspluatācijā izmantoto materiālu, metožu, paņēmienu, kā arī darbus pārraugošo un izpildošo darbinieku kvalifikācijas atbilstību Latvijas Republikas spēkā esošo normatīvo aktu prasībām;
4.1.8. Telpu pielāgošanas darbu un remontdarbu, Iekārtas piegādes, uzstādīšanas un nodošanas ekspluatācijas laikā iespēju robežās nodrošināt ēkā atrodošās medicīnas iestādes normālu darbu, neaizsprostojot kāpnes, ieejas ēkā, neradot traucējumus elektropiegādē u.tml.;
4.1.9. iesniegt Pasūtītājam nepieciešamo informāciju par Iekārtas ekspluatācijas noteikumiem un citiem Iekārtas apkalpošanas noteikumiem, kā arī, piegādājot Iekārtu, iesniegt Pasūtītājam Iekārtas lietošanas instrukciju latviešu valodā.
4.1.10. saskaņot ar Pasūtītāja norādīto medicīnas fiziķi Iekārtas piegādes, uzstādīšanas, pārbaužu, apkopju un remontdarbu veikšanas laikus ne vēlāk kā 3 (trīs) darba dienas pirms konkrētās darbības uzsākšanas;
4.1.11. saskaņot ar Pasūtītāja norādīto Tehniskās daļas pārstāvi telpu pielāgošanas un remontdarbu veikšanas laikus, Iekārtas ievietošanas tai paredzētajā vietā laikus ne vēlāk kā 3 (trīs) darba dienas pirms konkrētās darbības uzsākšanas;
4.1.12. 4 (četru) nedēļu laikā pēc Līguma 3.9.punktā noteiktā nodošanas-pieņemšanas akta abpusējas parakstīšanas iesniegt Pasūtītājam ar Pasūtītāja norādīto medicīnas fiziķi saskaņotu Iekārtas tehnisko apkopju grafiku pirmajam gadam, savukārt 1 (viena) gada laikā pēc Līguma 3.9.punktā noteiktā nodošanas-pieņemšanas akta abpusējas parakstīšanas iesniegt Pasūtītājam Iekārtas tehnisko apkopju grafiku otrajam gadam (kas ir saskaņots ar Pasūtītāja norādītu medicīnas fiziķi);
4.1.13. garantijas laikā veikt Iekārtai funkciju atbilstības testēšanu un elektrodrošības pārbaudes, kā arī Iekārtas tehnisko apkopi, remontu, rezerves daļu nomaiņu atbilstoši Latvijas Republikā spēkā esošajiem normatīvajiem aktiem, Līguma noteikumiem, ražotāja noteiktajam;
4.1.14.izpildīt citas Līgumā un tā pielikumos noteiktās prasības.
4.2.Piegātātāja tiesības:
4.2.1. saņemt no Pasūtītāja tā rīcībā esošu informāciju, kas nepieciešama Līguma saistību izpildei;
4.2.2. par kvalitatīvu Līguma noteikumu izpildi saņemt Līgumā noteikto samaksu;
4.2.3.Līgumā noteiktos gadījumos saņemt no Pasūtītāja līgumsodu.
5. PASŪTĪTĀJA TIESĪBAS UN PIENĀKUMI
5.1.Pasūtītāja pienākumi:
5.1.1. sniegt Piegādātājam Pasūtītāja rīcībā esošu informāciju, kas nepieciešama Līguma saistību izpildei;
5.1.2. pieņemt darbus, kas veikti atbilstoši Līguma noteikumiem un Latvijas Republikā spēkā esošajiem normatīvajiem aktiem, kā arī pieņemt Iekārtu, kas uzstādīta un nodota ekspluatācijā atbilstoši Līguma noteikumiem un Latvijas Republikā spēkā esošajiem normatīvajiem aktiem;
5.1.3. veikt Līgumā noteikto samaksu Piegādātājam par kvalitatīvu Līguma noteikumu izpildi.
5.2. Pasūtītāja tiesības:
5.2.1. saņemt informāciju no Piegādātāja par Līguma izpildes gaitu un citiem Līguma izpildes jautājumiem;
5.2.2.nepieņemt darbus, kas veikti neatbilstoši Līguma noteikumiem vai Latvijas Republikā spēkā esošajiem normatīvajiem aktiem, kā arī nepieņemt Iekārtu, kas piegādāta, uzstādīta, nodota ekspluatācijā, neievērojot Līguma noteikumus vai Latvijas Republikā spēkā esošos normatīvos aktus;
5.2.3. Līgumā noteiktos gadījumos saņemt no Piegādātāja līgumsodu.
6. GARANTIJAS 
6.1. Piegādātājs garantē, ka piegādātā Iekārta būs ražota ne agrāk kā 2020. gadā, būs jauna (nelietota), augstas kvalitātes un atbildīs Pasūtītāja tehniskajā specifikācijā (Līguma Pielikums Nr.1) izvirzītajām prasībām, kā arī visu to Latvijas Republikā spēkā esošo normatīvo aktu prasībām, kas uz to attiecas.
6.2. Piegādātājs nodrošina piegādātajai Iekārtai 24 (divdesmit četru) mēnešu garantiju no Līguma 3.9. punktā noteiktā nodošanas-pieņemšanas akta abpusējas parakstīšanas brīža. 
6.3. Garantijas laikā Piegādātājs bez maksas veic Iekārtai funkciju atbilstības testēšanu un elektrodrošības pārbaudes atbilstoši Ministru kabineta 2017. gada 28. novembra noteikumiem Nr. 689 „Medicīnisko ierīču reģistrācijas, atbilstības novērtēšanas, izplatīšanas, ekspluatācijas un tehniskās uzraudzības kārtība”, Ministru kabineta 2014. gada 19. augusta noteikumiem Nr. 482 „Noteikumi par aizsardzību pret jonizējošo starojumu medicīniskajā apstarošanā”, darba zonas radiācijas monitoringu.
6.4. Garantijas laikā Piegādātājs bez maksas veic regulāras bezmaksas Iekārtas profilaktiskās pārbaudes un tehniskās apkopes pēc darbu izpildes grafika Iekārtas ražotāja noteiktajā apjomā, ievērojot Iekārtas ražotāja noteikto apkopes periodiskumu un saskaņojot ar Pasūtītāja norādīto medicīnas fiziķi.
6.5. Piegādātājs apņemas garantijas laikā bez maksas sniegt Pasūtītājam informāciju par Iekārtas programmatūras lietošanu un bez maksas veikt visus ražotāja ieteiktos un izstrādātos uzlabojumus, atjauninājumus, kļūdu korekciju programmās, kā arī aizsardzības uzlabošanu attiecīgās programmatūras versijās.
6.6. Piegādātājam jānodrošina garantijas serviss atbilstoši Līguma pielikumā Nr.4 noteiktajam.
6.7.  Par Iekārtas bojājumiem Pasūtītājs informē Piegādātāju pa tālruni _____________ vai e-pastu ____________. Piegādātāja servisa inženieris novērtē Iekārtas funkcionalitāti, sastāda defekta novērtēšanas aktu, kurā norāda bojājumu un nepieciešamās darbības.
6.8. Garantijas laikā Iekārtas bojājuma gadījumā Piegādātājs bez maksas nodrošina Iekārtas bojāto detaļu nomaiņu pret jaunām pilnībā funkcionējošām rezerves daļām tā, ka Iekārta pilnā apjomā ir spējīga veikt tai paredzētās funkcijas. Par nomainītām detaļām Piegādātājs sastāda aktu un iesniedz Pasūtītāja pārstāvim.
6.9. Defektus, kas radušies nepareizas ekspluatācijas rezultātā, apliecina neatkarīgs eksperts. Eksperta pakalpojumus sedz vainīgā puse.
7. PUŠU ATBILDĪBA UN DOMSTARPĪBU RISINĀŠANAS KĀRTĪBA
7.1. Puses ir atbildīgas par Līguma saistību nepienācīgu izpildi vai neizpildi vispār saskaņā ar Līgumu un Latvijas Republikā spēkā esošajiem normatīvajiem aktiem. Puses ir atbildīgas par savas darbības vai bezdarbības rezultātā otrai Pusei nodarīto zaudējumu atlīdzināšanu.
7.2. Ja Pasūtītājs kavē Līguma 2.4. punktā noteiktos maksājuma termiņus, Piegādātājam ir tiesības saņemt no Pasūtītāja līgumsodu 0,1% (nulle, komats, viens procents) apmērā no Piegādātājam neapmaksātās summas par katru nokavēto dienu, bet ne vairāk kā 10% (desmit procenti) apmērā no neapmaksātās summas.
7.3. Par Līguma 3.2. punktā noteikto termiņu, Līguma 6.4.punktā norādītajā darbu izpildes grafikā noteiktā termiņa kavējumu Pasūtītājam ir tiesības saņemt no Piegādātāja līgumsodu 0,1% (nulle, komats, viens procents) apmērā no Līguma summas, kas noteikta Līguma 2.1. punktā, par katru nokavēto dienu, bet ne vairāk kā 10% (desmit procenti) apmērā no Līguma summas.
7.4. Ja Iekārtas dīkstāve pārsniedz Līguma pielikumā Nr.4 definēto vērtību, tad Pasūtītājam ir tiesības saņemt no Piegādātāja līgumsodu saskaņā ar Līguma pielikumā Nr.4 definēto aprēķinu kārtību.
7.5. Līguma 8.3. punktā noteiktajā gadījumā Pasūtītājam ir tiesības saņemt no Piegādātāja līgumsodu 10% (desmit procenti) apmērā no Līguma summas.
7.6. Līgumā noteikto līgumsodu apmaksa tiek veikta 30 (trīsdesmit) dienu laikā pēc attiecīgās Puses rēķina par līgumsoda pieprasīšanu saņemšanas.
7.7. Līgumsoda un zaudējumu atlīdzības samaksa neatbrīvo vainīgo Pusi no pienākuma izpildīt Līgumā noteiktās saistības, ja vien no Līguma noteikumiem neizriet citādi.
7.8. Visu risku attiecībā uz Iekārtas bojājumu vai bojāeju līdz Iekārtas nodošanas-pieņemšanas akta abpusējai parakstīšanai nes Piegādātājs.
7.9. Visas domstarpības un strīdus, kas varētu rasties starp Pusēm Līguma izpildes gaitā, Puses apņemas risināt savstarpēju sarunu veidā. Ja Puses nepanāk vienošanos sarunu veidā, strīdi Latvijas Republikas normatīvajos aktos noteiktajā kārtībā tiek izskatīti Latvijas Republikas tiesā.
8. LĪGUMA SPĒKĀ ESAMĪBAS NOSACĪJUMI
8.1. Līgums stājas spēkā tā abpusējas parakstīšanas brīdī un ir spēkā līdz savstarpējo saistību pilnīgai izpildei. 
8.2. Līgumu var izbeigt, abām Pusēm rakstiski par to vienojoties, kā arī vienpusēji Līgumā paredzētajos gadījumos.
8.3. Pasūtītājam ir tiesības nekavējoties, ar vienpusēju rakstisku paziņojumu priekšlaicīgi izbeigt Līgumu šādos gadījumos:
8.3.1. ja ir uzsākta Piegādātāja labprātīga vai piespiedu likvidācija;
8.3.2. ja pret Piegādātāju ir uzsākta maksātnespējas procedūra, vai tā darbībā ir apturēta;
8.3.3. ja Piegādātājs kavē Līguma 3.2. punktā un 3.3.punktā noteiktos termiņus vairāk par 10 (desmit) darba dienām;
8.3.4. Piegādātājs atsakās piegādāt, uzstādīt un nodot ekspluatācijā Iekārtu, kā arī veikt Iekārtas tehnisko apkopi;
8.3.5. Piegādātājs zaudējis tiesības piegādāt, uzstādīt un nodot ekspluatācijā Iekārtu vai veikt Iekārtas tehnisko apkopi (piemēram, kvalifikācijas dokumenti, ko Piegādātājs iesniedzis piesakoties Atklātajā konkursā, ir zaudējuši spēku);
8.3.6. ja Līgumu nav iespējams izpildīt tādēļ, ka Piegādātajam Līguma izpildes laikā ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.
8.4. Piegādātājam ir tiesības nekavējoties, rakstiski informējot Pasūtītāju, vienpusēji izbeigt Līgumu, ja Pasūtītājs kavē rēķinu apmaksu ilgāk par 30 (trīsdesmit) dienām.
9. NEPĀRVARAMA VARA
9.1. Puses tiek atbrīvotas no atbildības par pilnīgu vai daļēju Līguma saistību neizpildi, ja un kad šāda neizpilde ir notikusi nepārvaramas varas (Force Majeure) apstākļu iestāšanās rezultātā pēc Līguma parakstīšanas dienas kā posts vai nelaime, kuru Pusēm nebija iespējams ne paredzēt, noslēdzot šo Līgumu, ne izvairīties vai novērst to rezultātus ar saprātīgiem līdzekļiem. Šāds Force Majeure ietver sevī apstākļus, kuri izriet ārpus Pušu kontroles un atbildības (dabas katastrofas, ūdens plūdi, ugunsnelaime, zemestrīce un citas stihiskas nelaimes, kā arī karš un kara darbība, streiki, jauni valsts un pašvaldību normatīvie akti un citi apstākļi, kurus Puses nevarēja paredzēt vai saprātīgi novērst).
9.2. Par nepārvaramas varas apstākli nevar tikt atzīts Piegādātāja un citu iesaistīto personu saistību neizpilde vai nesavlaicīga izpilde.
9.3. Pusei, kas nokļuvusi Force Majeure apstākļos, bez kavēšanās, bet ne vēlāk kā 3 (trīs) darba dienu laikā pēc Force Majeure iestāšanās rakstiski jāinformē par to otrā Puse. Ziņojumam jāpievieno izziņa, ko izsniegusi kompetenta iestāde un kas satur minēto apstākļu apstiprinājumu un raksturojumu. Ar rakstisko vienošanos Puses apliecinās, vai šādi Force Majeure apstākļi traucē vai padara Līguma saistību izpildi par neiespējamu, kā arī izlems līgumsaistību turpināšanas (vai izbeigšanas) būtiskos jautājumus, un pievienos šim Līgumam. Līgumsaistību turpināšanas gadījumā Puses apņemas līgumsaistību izpildes termiņu pagarināt proporcionāli tam laika posmam, kas būs vienāds ar iepriekš minēto apstākļu izraisīto kavēšanos. Puse, kas neievēro šo noteikumu, zaudē tiesības atsaukties uz nepārvaramas varas apstākļiem kā uz Līguma saistību neizpildes vai nepienācīgas izpildes pamatu.
9.4. Ja minēto apstākļu dēļ Līgums nedarbojas ilgāk par 1 (vienu) kalendāro mēnesi, tad katrai Pusei ir tiesības atteikties no tālākas Līguma saistību izpildes. Šajā gadījumā neviena Puse nevar prasīt zaudējumu, kas radušies Līguma izbeigšanas rezultātā, atlīdzību otrai Pusei.
10. PERSONU DATU AIZSARDZĪBA
10.1. Pasūtītājs un Piegādātājs vienojas par šādiem fizisko personu datu aizsardzības noteikumiem:
10.1.1. Piegādātājs apstrādā šādus Pasūtītāja kā pārziņa rīcībā esošos fizisko personu datus: vārds, uzvārds, personas kods, veiktā izmeklējuma rezultāti, kuri ir pieejami Iekārtas ietvaros esošajās iekšējās datu uzglabāšanas atmiņās;
10.1.2. Piegādātājs Līguma ietvaros uzskatāms par Pasūtītāja datu apstrādes operatoru;
10.1.3. Piegādātājs, veicot datu apstrādi Iekārtas garantijas uzturēšanas, apkalpošanas ietvaros, nodrošina normatīvajos aktos noteikto fizisko personu datu aizsardzības obligāto tehnisko un organizatorisko prasību izpildi;
10.1.4. ja Piegādātājs Līguma izpildes ietvaros fizisko personu datu apstrādei izmanto (nomā, patapina u.tml.) citas personas īpašumā esošus tehniskus resursus (darbstacijas, serverus utt.), tas pilnībā uzņemas atbildību par šo tehnisko resursu atbilstību visām normatīvajos aktos noteiktajām prasībām attiecība uz fizisko personu datu apstrādes drošumu;
10.1.5. Piegādātājs apņemas Līguma izpildes laikā un pēc Līguma termiņa beigām neizpaust trešajām personām nekādu Līguma izpildes laikā iegūto fizisko personu datus saturošo informāciju. Minētais pienākums attiecas arī uz Piegādātāja darbiniekiem. Piegādātājs nodrošina, ka tā darbinieki paraksta attiecīgus saistību rakstus par šajā Līgumā noteikto konfidencialitātes prasību izpildi (ja vien šīs prasības jau nav iekļautas Piegādātāja darbinieku darba līgumos);
10.1.6. Piegādātājs apstrādā fizisko personu datus tikai fizisko personu datu apstrādes mērķim, nepārsniedzot Līguma izpildei nepieciešamo fizisko personu datu apstrādes apjomu un intensitāti. Jebkāda no Pasūtītāja saņemto fizisko personu datu apstrāde citiem mērķiem, kā vien tiem, kas ir paredzēti Līguma izpildei, ir aizliegta bez Pasūtītāja rakstveida piekrišanas saņemšanas;
10.1.7. pēc Pasūtītāja pieprasījuma Piegādātājs sniedz Pasūtītājam visu informāciju par fizisko personu datu apstrādi un fizisko personu datu apstrādes līdzekļiem, ko Līguma izpildes ietvaros ir veicis vai izmantojis Piegādātājs;
10.1.8. Piegādātājs sniedz Pasūtītājam visu informāciju par Līguma ietvaros apstrādājamo fizisko personu datu pieprasījumiem no datu subjektu vai trešo personu puses;
10.1.9. fizisko personu datu obligāto tehnisko aizsardzību Piegādātājs īsteno ar fiziskiem un loģiskiem aizsardzības līdzekļiem, tai skaitā nodrošinot tikai pilnvarotu personu piekļūšanu pie tehniskajiem resursiem, kas tiek izmantoti fizisko personu datu apstrādei un aizsardzībai.
10.1.10. Piegādātājam Līguma izpildes laikā ir aizliegts piesaistīt apakšuzņēmējus Pasūtītāja fizisko datu apstrādei bez Pasūtītāja rakstveida saskaņojuma saņemšanas.
10.1.11. Pasūtītājam ir tiesības bez iepriekšēja brīdinājuma uzdod Piegādātājam apturēt fizisko personu datu apstrādi, ja tam rodas šaubas par fizisko personu datu apstrādes atbilstību normatīvo aktu prasībām. Šāds Pasūtītāja rīkojums no Piegādātāja puses ir izpildāms nekavējoties.
10.1.12. pēc Līguma termiņa izbeigšanās, Piegādātājs dzēš saņemto fizisko personu datus saturošo informāciju un tās kopijas no saviem fizisko personu datu apstrādē izmantotajiem tehniskajiem resursiem. Piegādātājs dzēš saņemto fizisko personu datus saturošo informāciju un tās kopijas no saviem fizisko personu datu apstrādē izmantotajiem tehniskajiem resursiem pirms Līguma termiņa izbeigšanās, ja tie vairs nav nepieciešami Līguma izpildei.
10.1.13. Piegādātājs apņemas kompensēt Pasūtītājam visus zaudējumus, kas radušies saistībā ar fizisko personu datu apstrādes pārkāpumiem, ja šie pārkāpumi ir radušies Piegādātāja darbības vai bezdarbības rezultātā.
11. CITI NOTEIKUMI
11.1. Atbildīgās personas šī Līguma ietvaros:
11.1.1. no Pasūtītāja puses: ________________, tālr._________, e-pasts _____________; 
11.1.2. no Piegādātāja puses: _________________, tālr. ________________.
11.2. Visi Līguma pielikumi, kā arī visas šā Līguma ietvaros rakstiski noformētās un Pušu parakstītās izmaiņas, grozījumi un papildinājumi, līgumslēdzēju norunas, vienošanās, akti un citi dokumenti, kas ir tieši saistīti ar šo Līgumu, tiek pievienoti Līgumam un kļūst par tā neatņemamu sastāvdaļu. Jebkuri Līguma grozījumi vai papildinājumi ir spēkā tikai tad, kad tie izteikti rakstveidā un ir Pušu parakstīti.
11.3. Ja normatīvo aktu izmaiņu gadījumā kāds no Līguma noteikumiem zaudē spēku, tad Līgums nezaudē spēku tā pārējos punktos, un šādā gadījumā Pusēm ir pienākums piemērot Līgumu atbilstoši Latvijas Republikā spēkā esošo normatīvo aktu prasībām.
11.4. Līguma izpildē iesaistīto apakšuzņēmēju nomaiņa un jaunu apakšuzņēmēju piesaiste realizējama Publisko iepirkumu likuma 62. pantā noteiktajā kārtībā.
11.5. Ja kādai no Pusēm tiek mainīta atrašanās vieta, banku rekvizīti, kontaktpersonas vai to kontaktinformācija, tad tā 5 (piecu) darba dienu laikā rakstiski paziņo par to otrai Pusei. Ja Puse neizpilda šī punkta noteikumus, uzskatāms, ka otra Puse ir pilnībā izpildījusi savas saistības, lietojot šajā Līgumā esošo informāciju par otru Pusi.
11.6. Pušu reorganizācija nevar būt par pamatu Līguma vienpusējai izbeigšanai. Gadījumā, ja kāda no Pusēm tiek reorganizēta, Līgums paliek spēkā un tā noteikumi ir saistoši Puses saistību pārņēmējam. 
11.7. Saistības izriet no Līguma un strīda gadījumā risināmas saskaņā ar šo Līgumu un Latvijas Republikā spēkā esošajiem normatīvajiem aktiem.
11.8. Puses nav tiesīgas pilnīgi vai daļēji nodot šajā Līgumā noteiktās tiesības un pienākumus trešajām personām bez otrās Puses rakstiskas piekrišanas.
11.9. Puses apņemas bez otras Puses iepriekšējas rakstiskas piekrišanas neizpaust informāciju par otru Pusi, ko tā ieguvusi Līguma izpildes gaitā, izņemot gadījumus, kad informācijas izpaušana ir pamatota ar tiesību normu vai šī informācija ir publiski pieejama. 
11.10. Līgums sastādīts uz ……….. lapām 2 (divos) eksemplāros. Līguma eksemplāri izsniegti pa vienam katrai Pusei, abiem Līguma eksemplāriem ir vienāds juridisks spēks. Katram Līguma eksemplāram pievienots pielikumi:
11.10.1. pielikums Nr.1 „Tehniskā specifikācija ” uz ….. lapām, 
11.10.2. pielikums Nr.2 „Finanšu piedāvājums” uz …… lapām, 
11.10.3. pielikums Nr.3 „Darba uzdevums telpu pielāgošanai un remontdarbiem” uz ……… lapām, 
11.10.4. pielikums Nr.4 „Apliecinājums par garantiju nodrošinājumu”. 
12. PUŠU REKVIZĪTI UN PARAKSTI
	PASŪTĪTĀJS:
SIA „Rīgas Austrumu klīniskā 
universitātes slimnīca”

	PIEGĀDĀTĀJS:
_____________________________




Pielikums Nr.4

Apliecinājums par garantiju nodrošinājumu
1. Garantija*: 
A. Garantijas periods (mēneši pēc Iekārtas pieņemšanas nodošanas akta abpusējas parakstīšanas): 24 mēn.
* Piegādātājs Garantijas perioda laikā veic apkopes un pārbaudes darbus pilnā apmērā, visu paredzēto rezerves daļu nomaiņu, ieskaitot: 
a) visus ražotāja noteiktos tehniskās uzraudzības darbus;
b) atbilstošās Ministru kabineta 2017.gada 28.novembra noteikumu Nr.689 „Medicīnisko ierīču reģistrācijas, atbilstības novērtēšanas, izplatīšanas, ekspluatācijas un tehniskās uzraudzības kārtība” un Ministru kabineta 2014. gada 19. augusta noteikumu Nr. 482 „Noteikumi par aizsardzību pret jonizējošo starojumu medicīniskajā apstarošanā” prasības;
c) remontam nepieciešamās rezerves daļas un darbus, lai atjaunotu paredzēto iekārtas un to daļu funkcijas, ietverot datortomogrāfijas iekārtas spuldzi un visu papildus aprīkojumu atbilstoši tehniskajai specifikācijai.

B. Normālas darbības darba laiks:
	Darba dienas: pirmdiena-piektdiena
	plkst.: 7:30 – 18:00.

2. Dīkstāve: 
A. Definīcija: Dīkstāve ir definēta kā laiks, kad konkrētā Iekārta nav pieejama ārstniecisko/diagnostisko manipulāciju veikšanai dēļ tehniskiem bojājumiem, piemēram, Iekārtas mehānisko, elektrisko vai programmnodrošinājuma darbības traucējumiem, normālā darba laika ietvaros.
B. Dīkstāve tiek rēķināta procentos (%) attiecībā pret normālo darba laiku:
Darba dienas: pirmdiena-piektdiena
	plkst.: 7:30 – 18:00.
Dīkstāvē netiek ierēķināts laiks, kas nepieciešams regulāro apkopju un funkcionālo pārbaužu veikšanai, bojājumu novēršana, kas radusies lietotāja vai nepareizas ekspluatācijas vainas dēļ. 
C. Dīkstāve nedrīkst pārsniegt 4% no normālā iekārtas darba laika katrā no kalendārajiem mēnešiem.

D. Sods: Ja minētais dīkstāves termiņš tiek pārsniegts tad:

Garantijas perioda laikā pārsniedzot dīkstāvi par katru procenta punktu – Iekārtas garantija pagarinās par 3 darba dienām (1% = 3 darba dienas).

Garantijas perioda laikā pārsniedzot dīkstāvi, par katru pārsniegtās dīkstāves procenta punktu Pasūtītājs ir tiesīgs pieprasīt Piegādātājam līgumsodu (1% =0,003 x „Līguma summa”), bet ne vairāk kā 10% (desmit procenti) apmērā no Līguma summas.


3. Reakcijas laiki: 
Darba laikā: 4 stundu laikā kvalificēta un sertificēta* servisa inženiera ierašanās objektā
Ārpus darba laika, brīvdienās un svētku dienās: Kvalificēta un sertificēta inženiera reaģēšana uz izsaukumu 12 stundu laikā.
* Piegādātājam ir pienākums informēt Pasūtītāju (rakstiski) vismaz 2 nedēļas iepriekš par izmaiņām sertificētu servisa inženieru sarakstā.

